stanford-oval/wikipedia huggingface dataset:
תרצה כפרי
הערות שוליים

↑  תל אביב סיטי, תרצה כפרי//סימני דרך
↑  אתר הספרייה ומרכז ההנצחה, קריית טבעון, 20 השנים הראשונות - תערוכת מחווה לאסתי רשף, ‏2007 (ארכיון)
↑  שוש גרץ, סילואטים של עורבים וחתול שחור, ‏2008 (ארכיון)
↑  אורי הייטנר, לא נעים לראות חדר אוכל סגור, ‏2009
↑  אתר המועצה האזורית עמק יזרעאל, נפתחה תערוכת האמנות אדםה, ‏2015
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תרצה כפרי".
Caps lock

מקש Caps lock על מקלדת מחשב (בטור השמאלי, שני מלמעלה)
מקש Caps lock על גבי מקלדת של אפל, ועליו נורית LED דולקת, סימן לכך שהמחשב המחובר למקלדת נמצא במצב Caps lock
Caps lock (מילולית: נעילה לאותיות גדולות, caps הוא קיצור של capitals) הוא מקש במקלדת המחשב הגורם לכך שהקלדה על מקשים של אותיות לטיניות תיצור קלט שלהן כאותיות גדולות (למשל A). בחלק מהמחשבים לחיצה על המקשים Shift בצירוף Caps lock תגרום לכך שקלט של האותיות הלטיניות יהיה אות קטנה (למשל a) בברירת מחדל. הקשה על המקש כשהמחשב אינו במצב Caps lock, תכניס אותו למצב זה, ולחיצה נוספת תוציא אותו מהמצב.
ישנן תוכנות שבעת בקשה להכנסת סיסמת משתמש, מזכירות לוודא שהמחשב אינו במצב Caps lock, כדי למנוע הכנסת סיסמה שגויה, אם הסיסמה הנכונה כוללת אותיות לטיניות קטנות.
ממשק

בדרך כלל קיימת נורית LED, שדלוקה כאשר המחשב במצב Caps lock. הנורית עשויה להיות באחד מהמקומות הבאים:
על המקש עצמו
מעל מקשי ה־Scroll lock או ה־Num Lock
במחשבים ניידים קיימת לעיתים הנורית לצד המסך
תנועה מקבילה

בתאוריית המוזיקה תנועה מקבילה היא תנועתם של שני קולות לאותו הכיוון באותה קפיצה, כך שהמרווח ביניהם נשמר. לדוגמה, מעבר מדו וסול לרה ולה הוא קווינטות מקבילות. תנועה מקבילה אינה רצויה בדרך כלל במוזיקה פוליפונית. יש הפרדה בין תנועה במרווח זך, שאינו כולל את הקוורטה, לתנועה של שאר המרווחים. הסיבה לכך שהתנועה המקבילה אסורה (או אינה מומלצת) היא שבמוזיקה פוליפונית כל הקולות צריכים להיות עצמאיים ובלתי תלויים זה בזה. מקורו של האיסור הוא בקונטרפונקט.
נהוג להשתמש בתנועה מקבילה "אסורה" כדי להדגיש את המלודיה במוזיקה למקלדת למשל, ובמוזיקה מודרנית היא נפוצה גם בליווי.
מרווחים זכים

תנועה מקבילה באוקטבה, קווינטה, או פרימה, נחשבת אסורה במוזיקה פוליפונית על פי המסורת של באך. איסור זה הוא אולי החמור ביותר בקונטרפונקט. התנועה היחידה המותרת היא בירידה מקווינטה זכה לקווינטה מוקטנת. כלומר, אם בין שני קולות יש מרווח של קווינטה זכה, ושניהם יורדים כך שהמרווח ביניהם נהיה קווינטה מוקטנת (כלומר טריטון). למשל, מדו סול לסי פה. עם זאת, המהלך ההפוך אינו קביל.
לדוגמה, כששני קולות זזים באוקטבות מקבילות הם למעשה רק קול אחד. לכן, אם בתוך ארבעה קולות שניים נעים בתנועה מקבילה של אחד המרווחים לעיל, זה נשמע כאילו יש רק שלושה, והמהלך ההרמוני נחלש מאד.
מרווחים זכים > תנועה נסתרת

תנועה מקבילה בפרימה, קווינטה או אוקטבה, היא כל כך לא רצויה, שאפילו תנועה שנשמעת כמו תנועה מקבילה אסורה. כששני קולות נכנסים מאותו הכיוון לאחד מהמרווחים הללו ישנה תנועה נסתרת. לדוגמה, מהלך מדו סי ללה מי תהיה קווינטה נסתרת.
אמנם מקובל מאוד להימנע מתנועה נסתרת, אך כיוון שהיא פחות חריפה מתנועה מקבילה, יש יותר יוצאים מן הכלל המאפשרים אותה. ראשית, כל תנועה נסתרת אסורה רק בין קולות חיצוניים, כלומר במקרה של ארבעה קולות (בס, טנור, אלט וסופרן) אסור שהאלט או הסופרן יקיימו תנועה נסתרת עם הבס והטנור, אך בין בס לטנור, או בין אלט לסופרן מותר. כמו כן, אם הסופרן יורד בצעד, ואילו הבס יורד בקפיצה, התנועה מותרת. למשל מסול רה, לדו דו (לרוב יגיע בסיום קדנצה) מותר לנוע.
תנועה מקבילה במרווחים אחרים

תנועה במרווחים אחרים, כשהנפוצים הם טרצה או קוורטה, מותרת אך לא מומלצת. בעוד שהיא לא גורמת לקולות להישמע כקול אחד, היא מחלישה את הייחוד של כל קול, ועל כן לא נהוג להשתמש בה בכמה מהלכים ברצף. לרוב אומרים שעד שלושה מהלכים בתנועה מקבילה שכזו הוא דבר אפשרי, אך יותר מכך גורם לקולות לאבד את עצמאותם. המספר הזה הוא גבול שרירותי, והאוזן היא למעשה הריבון הקובע.
שימושים בתנועות מקבילות

כאמור, ה"איסורים" או ה"הגבלות" הם למוזיקה פוליפונית, והם נכונים לתקופתו של באך. כיום נפוץ מאוד לשבור אותם במודע, או שלא במודע. לדוגמה, במוזיקה פופולרית או רוק יש מעט נגני גיטרה שלא נעים לאורך שיר שלם כמעט באוקטבות, וקווינטות נסתרות. כמו כן, גם באך היה משתמש בתנועה מקבילה כדי להדגיש. לדוגמה, אחת היצירות המוכרות שלו, טוקטה ופוגה ברה מינור, נפתחת בשני קולות המבצעים את אותה המלודיה במרווח של אוקטבה.
עם זאת, תנועה מקבילה היא תיאור של תופעה פסיכואקוסטית שמשפיעה עלינו בכל מוזיקה שאנו שומעים, גם אם איננו בהכרח מודעים אליה. יש מצבים הרגישים אליה יותר (למשל קוראלים למקהלה) ויש כאלה שפחות (מוזיקה מודרנית), יש מלחינים שהיו משתמשים בה בכוונה, לדוגמה בטהובן, גם במוזיקה שיחסית רגישה אליה.
ראו גם

תאוריית המוזיקה - מונחים
תבנית דיפרנציאלית

במתמטיקה, תבנית דיפרנציאלית (באנגלית: Differential form) היא סוג מסוים של טנזור שבעזרתו מכלילים את המושגים של אינטגרל קווי ואינטגרל משטחי לממדים גבוהים. תבניות דיפרנציאליות הוגדרו בעבודות של ויטו וולטרה ואנרי קרטן ויש להן שימושים רבים בכל תחומי הגאומטריה ובפיזיקה.
מבוא אינטואיטיבי

בתורת האלקטרומגנטיות של פאראדיי, השדה החשמלי והשדה המגנטי מתוארים לא על ידי שדות וקטוריים אלא כאוסף של עקומים מכוונים (קוי כוח, במינוח של פאראדיי) שהצפיפות שלהם ליד נקודה במרחב פרופורציונית לחוזק השדה.
בתיאור הזה, השטף של קוי הכוח דרך משטח מכוון הוא, אינטואיטיבית, מספר קוי הכוח שחותכים אותו בכוון התואם לכוון המשטח פחות מספר קוי הכוח שחותכים אותו בכוון הלא תואם. שטף זה הוא סוג מסוים של אינטגרל.
כדי להכליל את התמונה לממדים גבוהים, וולטרה שינה את נקודת המבט והתבונן בפונקציה ששולחת משטח S לשטף של קוי הכוח דרך S. פונקציה זו נקבעת לפי הערכים שלה על מקביליות אינפיניטסימליות במרחב. ליתר דיוק, אם x היא נקודה במרחב,  v_{1},v_{2} הם ווקטורים,  \Pi _{x,v_{1},v_{2}} היא המקבילית עם קדקוד ב-x וצלעות  v_{1},v_{2}, ו- F(\Pi _{x,\epsilon v_{1},\epsilon v_{2}}) הוא השטף של קוי הכוח דרך המקבילית  \Pi _{x,v_{1},v_{2}}, אז מידיעת הערכים  A_{x}(v_{1},v_{2}):=\lim _{\epsilon \rightarrow 0}{\frac {F(\Pi _{x,\epsilon v_{1},\epsilon v_{2}})}{\epsilon ^{2}}} אפשר לחשב את השטף של קוי הכוח לכל משטח. וולטרה שם לב לכך שהפונקציה  A מקיימת את התכונות הבאות:
לכל x, הפונקציה  (v_{1},v_{2})\mapsto A_{x}(v_{1},v_{2}) היא ביליניארית ומתחלפת.
לכל  v_{1},v_{2} הפונקציה  x\mapsto A_{x}(v_{1},v_{2}) היא חלקה.
ההגדרה הכללית של תבנית דיפרנציאלית היא ההכללה של שתי תכונות אלה.
הגדרה

עבור שני מספרים טבעיים  k\leq n, נגדיר תבנית  k-דיפרנציאלית במרחב  {\mathbb {R} }^{n}, שתחומה הוא  \Omega \subset {\mathbb {R} }^{n}.
נאמר שפונקציה  f:{({\mathbb {R} }^{n})}^{k}\rightarrow \mathbb {R}  היא חילופית, אם לכל
 {v}_{1},\dots ,{v}_{k}\in {\mathbb {R} }^{n} ולכל  1\leq i<j\leq k מתקיים
 f({v}_{1},\dots ,{v}_{i},\dots ,{v}_{j},\dots ,{v}_{k})=-f({v}_{1},\dots ,{v}_{j},\dots ,{v}_{i},\dots ,{v}_{k}).
נאמר ש- f היא פונקציה מולטילינארית, אם לכל  {v}_{1},\dots ,{v}_{k},w\in {\mathbb {R} }^{n};a,b\in \mathbb {R}  ולכל
 1\leq i\leq k מתקיים
 f({v}_{1},\dots ,a{v}_{i}+bw,\dots ,{v}_{k})=af({v}_{1},\dots ,{v}_{i},\dots ,{v}_{k})+bf({v}_{1},\dots ,w,\dots ,{v}_{k}).
נסמן את מרחב הפונקציות ה-k מולטילינאריות ומתחלפות ב- {\Lambda }^{k}({\mathbb {R} }^{n}). קבוצה זו היא מרחב וקטורי מעל הממשיים.
אם כן, תבנית k-דיפרנציאלית ב- \mathbb {R} ^{n} בעלת התחום  \Omega \subset {\mathbb {R} }^{n} היא פונקציה  \omega :\Omega \rightarrow {\Lambda }^{k}({\mathbb {R} }^{n}).
מבנה כללי

ההגדרה לעיל נראית מסובכת ולא פרקטית. אך בפועל, לתבניות יש מבנה נוח למדי.
לצורך מציאת מבנה זה, נכליל את ההטלות ממשתנה אחד לכמה משתנים, באופן הבא: לכל אינדקסים
 1\leq i_{1}<i_{2}<\dots <i_{k}\leq n נגדיר תבנית k :
 \pi _{i_{1},i_{2},\dots ,i_{k}}(v^{1},\dots ,v^{k})=\det {\begin{pmatrix}{{v}^{1}}_{i_{1}}&\dots &{{v}^{k}}_{i_{1}}\\\dots &\dots &\dots \\{{v}^{1}}_{i_{k}}&\dots &{{v}^{k}}_{i_{k}}\end{pmatrix}}
(כאשר det היא הדטרמיננטה), שתקרא ההטלה לפי האינדקסים  i_{1},i_{2},\dots ,i_{k} ב- {\mathbb {R} }^{n}.
נהוג גם לסמן תבנית זו על ידי  {dx}_{i_{1}}\wedge {dx}_{i_{2}}\wedge \dots \wedge {dx}_{i_{k}}, כאשר  \wedge  מכונה "wedge product" (ראו "פעולות על תבניות" בהמשך).
ניתן להוכיח כי הקבוצה  \{\pi _{i_{1},i_{2},\dots ,i_{k}}:1\leq i_{1}<i_{2}<\dots <i_{k}\leq n\} היא בסיס ל  \Lambda ^{k}({\mathbb {R} }^{n}), ובפרט ממדו הוא המקדם הבינומי  {\tbinom {n}{k}}.
אם כן, כל תבנית k ניתן לרשום מהצורה
 \omega =\sum {\omega _{i_{1},i_{2},\dots ,i_{k}}\pi _{i_{1},i_{2},\dots ,i_{k}}=\sum {\omega _{i_{1},i_{2},\dots ,i_{k}}{dx}_{i_{1}}\wedge \dots \wedge {dx}_{i_{k}}}}
כאשר הסכום הוא על כל האינדקסים הסדורים, ו- {\omega }_{i_{1},i_{2},\dots ,i_{k}} פונקציות ממשיות שתחומן הוא  \Omega .
דוגמאות

במקרה k=n=1, תבנית -1 כללית היא מהצורה  fdx, כאשר f פונקציה ממשית.
תבנית-1 כללית ב {\mathbb {R} }^{n} היא מהצורה  f_{1}d{x}_{1}+\dots +f_{n}d{x}_{n}, כאשר  f_{1},\dots ,f_{n} פונקציות ממשיות.
תבנית-2 כללית ב {\mathbb {R} }^{3} היא מהצורה  p(x,y,z)dy\wedge dz+Q(x,y,z)dz\wedge dx+R(x,y,z)dx\wedge dy, כאשר P,Q,R פונקציות ממשיות.
פעולות על תבניות

סכום – אם  \omega =\sum {\omega _{i_{1},\dots ,i_{k}}{dx}_{i_{1}}\wedge \dots \wedge {dx}_{i_{k}}};\tau =\sum {\tau _{i_{1},\dots ,i_{k}}{dx}_{i_{1}}\wedge \dots \wedge {dx}_{i_{k}}} שתי תבניות-k, אז החיבור ביניהן מוגדר באופן הטבעי –  \omega +\tau =\sum {(\omega _{i_{1},\dots ,i_{k}}+\tau _{i_{1},\dots ,i_{k}}){dx}_{i_{1}}\wedge \dots \wedge {dx}_{i_{k}}}.
מכפלה – אם  \omega =\sum {\omega _{i_{1},\dots ,i_{k}}{dx}_{i_{1}}\wedge \dots \wedge {dx}_{i_{k}}} תבנית- k ו- \tau =\sum {\tau _{j_{1},\dots ,j_{l}}{dx}_{j_{1}}\wedge \dots \wedge {dx}_{j_{l}}} תבנית- l, אז מכפלת התבניות היא תבנית- k+l המוגדרת כך:
\omega \wedge \tau =\sum {\omega _{i_{1},\dots ,i_{k}}\tau _{j_{1},\dots ,j_{l}}{dx}_{i_{1}}\wedge \dots \wedge {dx}_{i_{k}}}\wedge {dx}_{j_{1}}\wedge \dots \wedge {dx}_{j_{l}}
למשל, ב- {\mathbb {R} }^{3} מתקיים  (xdy+zdx)\wedge dz=xdy\wedge dz+zdx\wedge dz.
דיפרנציאל – פעולה זו מכלילה את הדיפרנציאל של פונקציה ממשית לתבניות דיפרנציאליות. נאמר שתבנית  \omega =\sum {\omega _{i_{1},\dots ,i_{k}}{dx}_{i_{1}}\wedge \dots \wedge {dx}_{i_{k}}} היא תבנית דיפרנציאבילית אם הפונקציות  \omega _{i_{1},\dots ,i_{k}} כולן דיפרנציאביליות. אם כך, מגדירים את הדיפרנציאל של התבנית להיות ה- k+1 תבנית הבאה:
d\omega =\sum {d{\omega }_{i_{1},\dots ,i_{k}}{dx}_{i_{1}}\wedge \dots \wedge {dx}_{i_{k}}}=\sum {\sum _{t=1}^{n}{{\frac {{\partial \omega }_{i_{1},\dots ,i_{k}}}{\partial {x}_{t}}}{dx}_{t}\wedge {dx}_{i_{1}}\wedge \dots \wedge {dx}_{i_{k}}}}.
תבנית נקראת מדויקת, אם היא דיפרנציאל של תבנית אחרת. תבנית נקראת סגורה, אם הדיפרנציאל שלה שווה זהותית לאפס.
משיכה לאחור – בהינתן תבנית דיפרנציאלית  \omega =\sum {\omega _{i_{1},\dots ,i_{k}}{dx}_{i_{1}}\wedge \dots \wedge {dx}_{i_{k}}} על  U ופונקציה דיפרנצאבילית ברציפות  \varphi \colon U\to \mathbb {R} ^{m}. מגדירים את המשיכה לאחור של  \omega  על ידי  \varphi  להיות תבנית דיפרנציאלית חדשה  \varphi ^{*}\omega ={\displaystyle \sum {\omega _{i_{1},\dots ,i_{k}}\circ \varphi {d\varphi }_{i_{1}}\wedge \dots \wedge {d\varphi }_{i_{k}}}}כאשר  d\varphi _{i}=\Sigma _{j=1}^{n}{\frac {\partial \varphi _{i}}{\partial x_{j}}}dx_{j}.
אינטגרציה – עבור תבנית דיפרנציאלית  \omega  מעל קבוצה פתוחה  U_{1}\subset \mathbb {R} ^{n}, ופונקציה חלקה והפיכה  \varphi \colon U\to U_{1} עבור  U\subset \mathbb {R} ^{k}, נגדיר  \int _{\varphi (U)}\omega =\int _{U}\varphi ^{*}\omega , ועבור  \eta =fdx_{1}\wedge \cdots \wedge dx_{k} נגדיר  \int _{V}\eta =\int _{V}f.
תכונות

חילופיות החיבור –  \omega +\tau =\tau +\omega .
אנטי סימטריות הכפל – {dx}_{i}\wedge {dx}_{j}=-{dx}_{j}\wedge {dx}_{i} .
לכן:  {dx}_{i}\wedge {dx}_{i}=0.
אם  \omega  תבנית-k ו- \tau  תבנית-l, אז  \omega \wedge \tau ={(-1)}^{kl}\tau \wedge \omega . בפרט, אם k=l מספר אי זוגי, מתקבל  {\omega }^{2}=0 .
אם  \omega  תבנית-k ו- \tau  תבנית-l שתיהן דיפרנציאביליות, מתקיים כלל לייבניץ המוכלל לתבניות –  d(\omega \wedge \tau )=\tau d\omega +{(-1)}^{k}\omega d\tau .
אם  \omega  תבנית-k גזירה ברציפות פעמיים, מתקיים  d(d(\omega ))=0.
כל תבנית דיפרנציאבילית מדויקת היא סגורה. ההפך נכון בתחום כוכבי, לפי למת פואנקרה.
ראו גם

אנליזה וקטורית
משפט סטוקס
תלמה בארלו

| --- | --- |
אין תמונה חופשית
 לידה:  19 ביוני 1929 (בת 95) מידלסברו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1957
 פרופיל ב-IMDb
 
תלמה בארלו (באנגלית: Thelma Barlow; שם נעורים: פיגוט; נולדה ב-19 ביוני 1929) היא שחקנית טלוויזיה וסופרת אנגלייה. התפקיד הידוע ביותר שלה הוא כמייביס וילטון באופרת הסבון הוותיקה של ITV "קורוניישן סטריט", וכן היא מוכרת מהופעתה בתפקיד דולי בלפילד בסיטקום "נשות המזנון".
קורות חייה

תלמה בארלו נולדה במידלסברו שבמחוז צפון יורקשייר, הצעירה במשפחה של שתי בנות. אביה מת מדלקת ריאות חמישה שבועות לפני שנולדה, והיא גודלה בידי אמה מרגרט. בילדותה עברה המשפחה להאדרספילד במערב יורקשייר. בגיל 15 עזבה בארלו את בית הספר והתחילה ללמוד קצרנות וכתבנות בקולג' הטכני של האדרספילד. העבודה הראשונה שלה הייתה כמזכירה, ובמשרה זו עבדה במשך שמונה שנים. במקביל הייתה חברה בלהקת תיאטרון חובבים.
קריירה

בארלו בחרה בקריירת משחק והצטרפה לסדנת התיאטרון של ג'ואן ליטלווד (אנ'). בשנות החמישים של המאה העשרים שיחקה בתיאטרון רפרטוארי בליברפול, נוטינגהאם וברמינגהאם. בשנת 1960 הצטרפה בארלו ללהקת התיאטרון של מערב אנגליה, ובהמשך שיחקה עם להקת התיאטרון "בריסטול אולד ויק". בבריסטול היא ניהלה פנסיון עבור חבריה השחקנים.
הופעתה הראשונה של בארלו בטלוויזיה הייתה ב-1970 במיני-סדרה "A Stranger on the Hill". בשנה שאחר כך כשהופיעה בליברפול התבקשה להיבחן לתפקיד מייביס ריילי באופרת הסבון "קורוניישן סטריט". היא עברה בהצלחה את המבחן וב-14 באוגוסט 1971 שודר הפרק הראשון בהשתתפותה, אם כי הדמות שלה החלה להופיע בקביעות רק ב-1973. בארלו שיחקה בסדרה במשך 26 שנים, והופיעה כמעט ב-2000 פרקים. היא עזבה את הסדרה אחרי מותו של דרק, מי שהיה בעלה על המסך. הפרק האחרון בהשתתפותה שודר ב-10 באוקטובר 1997 בו עברה מייביס לגור באזור האגמים. בתקופה שעבדה ב"קורוניישן סטריט" הייתה בארלו שותפה לדירה של הלן וורת' (שאף היא שיחקה בסדרה). בהמשך עברה לגור בסטל (אנ') שם הגישה תוכנית טלוויזיה שצולמה בגינה שלה.
התפקיד הגדול הבא של בארלו היה בדמות דולי בלפילד בסיטקום של ויקטוריה ווד "נשות המזנון" ששודר במשך שתי עונות בשנים 1998 עד 2000. ב-1999 שיחקה בפרק בסדרה "Murder Most Horrid" ובמיני-סדרה "דייוויד קופרפילד". מאז הופיעה בארלו בתפקידי אורח בסדרות טלוויזיה שונות בהן "Fat Friends" (ב-2000), "רופאים" (2002), "The Royal" (ב-2004), "המקום בו נמצא הלב" (2004), "דוק מרטין" (2004), "אבי ראש הממשלה" (2004), "מיס מארפל" (2006) ובפרק "Last Year's Model" בסדרה "רציחות במידסומר" בשנת 2006. הופעת הבכורה של בארלו בקולנוע הייתה ב-2005 בסרט "גברת הנדרסון גאה להציג" עליו הייתה מועמדת לפרס הקולנוע הבריטי העצמאי לשחקנית החדשה המבטיחה ביותר. ב-2007 גילמה את ליידי ת'או בפרק "הניסוי של לזרוס" בסדרה "דוקטור הו". ב-2016 שיחקה בתפקיד קטן בסרט "פלורנס פוסטר ג'נקינס".
מאז סיום תפקידה ב"קורוניישן סטריט" הופיעה בארלו גם בתיאטרון. היא שיחקה בתפקיד מאדאם ארקטי במחזה "Blithe Spirit", מאם במחזה "Enjoy" מאת אלן בנט, ואבי ברוסטר במחזה "רעל ותחרה" שהוצג ב-2003 בווסט אנד. עוד שיחקה בארלו גם בתסכיתים ברדיו. ב-2003 עברה לגור באייל אוף בורבק (אנ') שבדורסט.
בארלו כתבה ספר על התחביב שלו, גננות אורגנית. הספר יצא לאור ב-1992 בשם "Organic Gardening with Love" בהוצאת רובסון בוקס, ובמהדורה מחודשת פורסם בשם "Gardening Nature's Way" ‏(ISBN 978-1861053312). בארלו הייתה קריינית בתוכנית דוקומנטרית בשם "Gail & Me: 40 Years on Coronation Street" על הקריירה של השחקנית הלן וורת' שגילמה את הדמות גייל פלאט בסדרה "קורוניישן סטריט".
חיים אישיים

ב-1956 נישאה בארלו למעצב התפאורה גרהאם בארלו. לבני הזוג נולדו שני ילדים, קלייב וג'יימס. ב-1983 התגרשו השניים.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1958 |  | The Desk Set | רותי סיילור | סרט טלוויזיה |
| 1961 |  | Theatre Night | עדנה פולר, אם החתן | בפרק "Celebration" |
| 1967 | יריד ההבלים | Vanity Fair | גברת בריגס | מיני-סדרה |
| 1970 |  | A Stranger on the Hills | מיסטרס פטרלוק | מיני-סדרה |
| 1971 |  | The Stalls of Barchester | לטישה הייז | סרט טלוויזיה |
| 1973 | סיפור אהבה | Love Story | דורין טרוסקוט | בפרק "Two Tame Oats" |
| 1973 | אדם סמית' | Adam Smith | גברת פאטרסון | סדרת טלוויזיה (פרק אחד) |
| 1971–1997 | קורוניישן סטריט | Coronation Street | מייויס ריילי |  |
| 1998 |  | Creche Landing | קול | סרט טלוויזיה |
| 1999 |  | Murder Most Horrid | אמא של טיפאני | בפרק "Dinner at Tiffany's" |
| 1999 | דייוויד קופרפילד | David Copperfield | גברת היפ |  |
| 1998–2000 | נשות המזנון | Dinnerladies | דולי |  |
| 2000 |  | Fat Friends | גברת אשבורן | בפרק "Fat Chance" |
| 2000 |  | King's Ransom | את'ל | סרט קצר |
| 2002 |  | Stig of the Dump | מיס הרדוויק | בפרק "Undercover" |
| 2002 |  | Sweet Charity | ג'אן | סרט טלוויזיה קצר |
| 2002 | רופאים | Doctors | ג'ני אדוארדס | בפרק "Swing Out Sister" |
| 2004 |  | The Royal | אדה | בפרק "Holding on Tight" |
| 2004 |  | Where the Heart Is | הלן אשוורת' | בפרק "Stormy Weather" |
| 2004 | אבי ראש הממשלה | My Dad's the Prime Minister | זקנה | בפרק "Election" |
| 2005 | גברת הנדרסון גאה להציג | Mrs Henderson Presents | ליידי קונוויי |  |
| 2006 | מיס מארפל | Agatha Christie's Marple | אמילי ברטון | בפרק "The Moving Finger" |
| 2006 | רציחות במידסומר | Midsomer Murders | גברת בוורלי | בפרק "Last Year's Model" |
| 2007 | דוקטור הו | Doctor Who | ליידי ת'או | בפרק "הניסוי של לזרוס" |
| 2007 | דוק מרטין | Doc Martin | בת' | בפרק "Nowt So Queer" |
| 2008 |  | Is Anybody There? | אינה |  |
| 2016 | פלורנס פוסטר ג'נקינס | Florence Foster Jenkins | גברת אוסקר גרמונדר |  |
הערות שוליים

1 2  "The Devil in Thelma Barlow"
1 2  "Index entry". FreeBMD. ONS. נבדק ב-3 בנובמבר 2010. {{cite web}}:  (עזרה)
↑  2005 interview with The Times, she admitted to being over 70 and 1929 is thought to be her year of birth.
1 2 3 4 5 6 7 8 9 10 11 12 13 14  "Thelma Barlow – Biography". corrie.net.
1 2 3  Hone, Kathryn (24 בנובמבר 2005). "Lady of the manner". The Times. {{cite news}}:  (עזרה)
↑  "People – Thelma Barlow". British Independent Film Awards.
↑  "Doctor Who baddie role for Barlow". BBC. 28 בספטמבר 2006. {{cite news}}:  (עזרה)
| --- | --- |
בקרת זהויות :  NLI: 987007442741705171  BnF: cb16932946f (data)  ISNI: 0000 0003 7196 1725  LCCN: no2006067187  MusicBrainz: cd88c09a-7250-4716-9b6d-108c3b56f3b5  VIAF: 9162149108637768780008   WorldCat (עם VIAF): 9162149108637768780008
תביעה על סכום קצוב

בהליכי הוצאה לפועל בישראל, תביעה על סכום קצוב מוגדרת בסעיף 81א1 לחוק ההוצאה לפועל והיא אחת מאלה:
תביעה על סכום כסף קצוב הבאה מכוח חוזה או התחייבות מפורשים, שיש עליה ראיה בכתב;
תביעה הבאה מכוח חיוב לשלם סכום כסף קצוב שעילתו בהוראה מפורשת של חיקוק.
ניתן לבקש לבצעה בהוצאה לפועל כמו פסק דין של בית משפט בכפוף להוראות סעיף זה, ובלבד שסכום התביעה אינו עולה על 75,000 שקלים חדשים ביום הגשתה, והוא אף אם עלה הסכום לאחר מכן מחמת הפרשי ריבית או הצמדה (בסעיף זה - תביעה על סכום קצוב).
רקע

הליך הסכום הקצוב נכנס לתוקפו לראשונה בשנת 2005, מתוך רצון המחוקק להפחית את העומס ממערכת בתי המשפט. היתרון העיקרי הטמון בהליך מסוג זה, הוא שהזוכה אינו חייב לנהל הליך מורכב בבית משפט. ככל שתביעת הזוכה עומדת במבחני חוק ההוצאה לפועל, הזוכה רשאי לפנות ישירות ללשכת ההוצאה לפועל לשם גביית החוב, ללא צורך בפתיחת הליכים מורכבים בבתי משפט.
רקע > תנאי קדם להגשתה לביצוע של תביעה על סכום קצוב

סכום קצוב – מדובר בסכום הניתן לחישוב אריתמטי פשוט. לדוגמה: במקרה בו סכום התביעה הוא אחוז מרווח עתידי צפוי ושאינו ודאי, אינו עומד בתנאי זה. מקרה בו ישנה התחייבות לתשלום סכום מסוים, למשל 15,000 ש"ח עומד בתנאי זה.
ראיה בכתב – ראיה בכתב אינה חייבת להיות ראיה בכתב יד. מדובר בראיות כתובות המעידות על גובה החוב. ראיות בכתב ניתן למצוא בחוזים, תכתובות, דואר אלקטרוני, הודעת SMS וכיוצא בזה. יודגש כי מדובר בראשית ראיה ותו לא. החל מיום 1/1/2014 תביעות על סכום קצוב יוגשו בהוצאה לפועל רק במידה והראיה בכתב מלווה בחתימתו של החייב. כלומר, כל ראיה יכולה לשמש כראיה מספקת ובלבד שתישא את חתימת החייב.
תביעה הבאה מכוח חיוב לשלם סכום כסף קצוב שעילתו בהוראה מפורשת של חיקוק – דוגמה לכך היא חיוב תושב של רשות מקומית בתשלום ארנונה. דוגמה נוספת היא דוחות חניה וקנסות.
סכום התביעה – תנאי נוסף להגשת תביעה על סכום קצוב הוא שסכום התביעה ביום הגשתה לא יעלה על 75,000 ש"ח, גם אם עלה, לאחר מכן, כתוצאה מחיובי ריבית, אגרות והוצאות.
כיום, מרבית תביעות החוב המוגשות בישראל מוגשות ישירות ללשכות ההוצאה לפועל כתביעה על סכום קצוב.
אופן הגשתה לביצוע של תביעה על סכום קצוב

המצאת התראה לנתבע בדואר רשום:
על המבקש לפתוח בתביעה על סכום קצוב לשלוח מכתב התראה לחייב, בדואר רשום, ולהתריע כי אם לא ישלם החייב את חובו בתוך 30 ימים מיום משלוח ההתראה, תוגש כנגד החייב הבקשה לביצוע בלשכת ההוצאה לפועל.
את הבקשה לביצוע תביעה על סכום קצוב ניתן להגיש ללשכת ההוצאה לפועל רק לאחר שחלפו 30 ימים מיום משלוח ההתראה, אחרת לא תתקבל הבקשה בלשכת ההוצאה לפועל.
אלו המסמכים שיצורפו לבקשה לביצוע תביעה על סכום קצוב:
כתב תביעה וכל מסמך התומך בטענות התובע (למשל ראיות בכתב).
העתק ממכתב ההתראה שנשלח לחייב בתוספת אישור משלוח בדואר רשום המציין כי חלפו 30 ימים מיום משלוח התראה.
העתק מתשובת הנתבע אם השיב למכתב ההתראה.
ייפוי כוח ככל שמגיש התביעה מיוצג על ידי עורך דין.
מקום הגשת הבקשה לביצוע תביעה על סכום קצוב:
ככלל, הזוכה הוא אדון ההליכים בהוצאה לפועל. לפיכך, המגיש בקשה לביצוע תביעה על סכום קצוב רשאי להגישה לכל לשכת הוצאה לפועל שיבחר, זאת בניגוד לכללי הסמכות המקומית הנהוגים בתביעות המתנהלות לפי תקנות סדר הדין האזרחי.
המצאת אזהרה לנתבע

הדין קובע הוראות בדבר המצאת אזהרה לנתבע:
לאחר שהתקבלה הבקשה לביצוע תביעה על סכום קצוב בלשכת ההוצאה לפועל, ימציא מנהל לשכת ההוצאה לפועל אזהרה לנתבע לפיה עליו לשלם את חובו או להגיש בקשה לצו תשלומים או להתייצב לחקירת יכולת. את אחת מהפעולות האמורות לעיל יש לבצע תוך 30 ימים מיום קבלת ההתראה.
את ההליכים נגד החייב, כלומר ביצוע התביעה על סכום קצוב, ניתן להתחיל רק לאחר המצאת האזהרה לחייב ורק לאחר שחלפה התקופה הקבועה באזהרה.
את הליכי הביצוע ניתן להתחיל רק לאחר המצאת האזהרה ולאחר שהתובע המציא ללשכת ההוצאה לפועל מסמך המאשר את פרטי החייב או שמנהל לשכת ההוצאה לפועל אישר את נכונות פרטי החייב בעצמו.
התנגדות לבקשה לביצוע תביעה על סכום קצוב > המועד להגשת התנגדות

נתבע בתביעה על סכום קצוב רשאי להגיש התנגדות לתביעה תוך 30 ימים ממועד המצאת האזהרה לידיו. ניתן להתנגד לבקשה לביצוע גם מהטעמים שהבקשה אינה עומדת בקריטריונים הקבועים בחוק להגשת בקשה לביצוע תביעה על סכום קצוב (לדוגמה, אינה נתמכת בראיה בכתב או שהסכום אינו קצוב).
לכתב ההתנגדות יש לצרף תצהיר אשר החתימה עליו אומתה בפני עורך דין.
התנגדות לבקשה לביצוע תביעה על סכום קצוב > מקום הגשת ההתנגדות

נתבע המגיש התנגדותו, רשאי להגישה ללשכת ההוצאה לפועל בה הוגשה הבקשה לביצוע או ללשכת ההוצאה לפועל שליד בית המשפט המוסמך לדון בתביעה לפי כללי הסמכות המקומית שבתקנות סדר הדין האזרחי.
התנגדות לבקשה לביצוע תביעה על סכום קצוב > העברת ההתנגדות לבית המשפט

מרגע שהוגשה התנגדות, על רשם ההוצאה לפועל לעכב את ההליכים ולהעביר את הבקשה לביצוע ואת ההתנגדות לבקשה לבית המשפט שליד הלשכה אליה הוגשה ההתנגדות.
לאחר העברת הבקשה לביצוע וההתנגדות לבית המשפט תתנהל התביעה כתביעה בסדר דין מקוצר:
כאמור, לאחר הגשת התנגדות לבקשה לביצוע, יועברו הן הבקשה לביצוע והן כתב ההתנגדות לבית המשפט שליד הלשכה אליה הוגשה ההתנגדות.
מזכירות בית המשפט תפתח את התיק כתביעה בסדר דין מקוצר.
דין הבקשה לביצוע יהיה כדין כתב תביעה בסדר דין מקוצר ודין ההתנגדות יהיה כבקשת רשות להתגונן.
דחיית או קבלת ההתנגדות

לאחר שבית המשפט דן בבקשה תהא זו סמכותו להחליט האם לקבל את ההתנגדות או האם לדחות אותה.
אם נדחתה ההתנגדות, ימציא הזוכה את ההחלטה או את פסק הדין ללשכת ההוצאה לפועל תוך 7 ימים מיום קבלת אישור הדחייה ו/או פסק הדין ולשכת ההוצאה לפועל תמשיך בביצוע התביעה.
אם החליט בית המשפט לקבל את ההתנגדות, יימשכו ההליכים בבית המשפט כאילו נתקבלה בקשת רשות להתגונן בסדר דין מקוצר.
הערות שוליים

↑  סע' 81א1(א) לחוק ההוצאה לפועל, התשכ"ז-1967, ס"ח 116 (להלן: חוק ההוצאה לפועל).
↑  ע"א 688/89 הילולים (אריזה ושיווק) נ' בנק המזרחי המאוחד בע"מ, פ"ד מה(3) 188, 194.
↑  סע' 81א1(א) לחוק ההוצאה לפועל.
↑  סע' 81א1(ב1) לחוק ההוצאה לפועל.
↑  סעיפים 81א1(ב) ו-81א1(ג) לחוק ההוצאה לפועל.
↑  סע' 81א1(ד) לחוק ההוצאה לפועל ותקנות 109ד ו-109ה לתקנות ההוצאה לפועל, תש"ם-1979, ק"ת 386 (להלן: תקנות ההוצאה לפועל).
↑  תביעה על סכום קצוב בהוצאה לפועל, באתר כל זכות
↑  תביעה על סכום קצוב בהוצאה לפועל, באתר דין - עורכי דין ומידע משפטי בישראל, ‏3 במאי 2011
↑  סע' 81א1(ה) לחוק ההוצאה לפועל ותקנות 109ו, 109יא ו-109יב לתקנות ההוצאה לפועל.
1 2  סע' 81א1(ד) לחוק ההוצאה לפועל.
↑  תקנה 109ב לתקנות ההוצאה לפועל.
↑  תקנה 109ט לתקנות ההוצאה לפועל.
↑  תקנה 109ט(ג) לתקנות ההוצאה לפועל.
תנועת טוב

| --- | --- |

 מדינה:  ישראל 
 תקופת הפעילות:  2007–הווה (כ־17 שנים) 
 
תנועת טוב היא תנועה פוליטית שפעלה בישראל בראשית שנות האלפיים, ונחשבת לראשונה שחרתה על דגלה את ייצוג החרדים העובדים והביאה לידי ביטוי את כוחם ואת עלייתו של מעמד הביניים החרדי. נציגי התנועה התמודדו בבחירות לרשויות המקומיות בכמה ערים בארץ, ובבחירות המקומיות שהתקיימו בשנים 2008 ו-2013 אף נבחרו למועצות הערים ביתר עילית ובית שמש.